Relativt lidt vind og lunt vejr giver behageligt lørdagsvejr.

Lørdag tegner til at blive en rigtig fin dag. Der bliver kun relativt svag vind, og det bliver lunt i betragtning af, at vi nærmer os december. Her til morgen er der stadig tåge og dis mange steder, og der falder også en smule regn over det østlige Sjælland og det vestlige Jylland. Ud på formiddagen vil solen have fortrængt det meste af fugten fra luften, og dernæst vil solen tage over flere steder. Solen vil indtage landet fra vest mod øst. Der vil dermed være bedst chance for sol ved den jyske vestkyst, mens det gradvist vil blive mere gråt og overskyet, jo længere du kommer mod øst. I løbet af dagen kommer vi op på 9-10 og nogle steder måske endda 11 grader, hvilket er meget lunt for årstiden. Natten til søndag kommer den fugtige luft tilbage, og vi står i morgen op til en grå dag, der vil være præget af en front, der kommer ind fra vest. Fronten kommer med regn, som vil ramme Jylland fra morgenstunden på mandag. De efterfølgende dage bliver køligere, mere blæsende og grå.